Heimanu Taiarui

Heimanu Philippe Taiarui (s. 24. elokuuta 1986 Tahiti) on tahitilainen beachfutispelaaja ja jalkapalloilija. Taiarui kuuluu beachfutiksessa Tahitin beachfutismaajoukkueeseen. Hän on 170 senttimetriä pitkä ja painaa 66 kilogrammaa.

Taiarui on osallistunut Tahitin maajoukkueen kanssa kolmiin MM-kilpailuihin. Vuoden 2015 MM-kilpailuista Taiarui saavutti Tahitin kanssa hopeaa ja hänet valittiin myös turnauksen parhaaksi pelaajaksi ja palkittiin Golden Ball -palkinnolla. Taiarui on beachfutiksessa pelipaikaltaan puolustaja.

Taiarui pelaa jalkapalloa Tahitin jalkapalloliigan AS Piraessa. Hän on voittanut Tahitin mestaruuden kaudella 2013-2014 ja on pelannut myös OFC Champions Leaguessa. Jalkapallossa Taiarui on pelipaikaltaan keskikenttäpelaaja.

Lähteet 

Tahitilaiset beachfutispelaajat
Tahitilaiset jalkapalloilijat
Vuonna 1986 syntyneet
Elävät henkilöt